**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**34/2017.(XI.30.) önkormányzati**

**rendelete**

**az építményadóról szóló 17/2014. (V.30.) önkormányzati rendelet módosításáról**

Az Alaptörvény 32. cikk (1) bekezdés a.) pontjában meghatározott feladatkörében eljárva, a helyi adókról szóló többször módosított 1990. évi C. törvény 1.§.-ának (1) bekezdésében és a 6.§-ban kapott felhatalmazás alapján és Magyarország helyi önkormányzatokról szóló 2011.évi CLXXXIX. törvény 42.§-ban meghatározott feladatkörében eljárva – a Tiszavasvári Város Önkormányzata Képviselő-testülete szervezeti és működési szabályzatáról szóló 35/2014.(XI.28.) önkormányzati rendelet 4. melléklet 1.8., 1.24. pontja által biztosított véleményezési jogkörében illetékes Pénzügyi és Ügyrendi Bizottság véleményének kikérésével - a következőket rendeli el:

**1.§** Tiszavasvári Város Önkormányzata Képviselő-testületének 17/2014.(V.30.) önkormányzati rendelet 3.§-a helyébe az alábbi 3. § lép:

3.§ (1) Az építményadó mértéke a 2.§ szerinti terület alapján a következő:

0 – 1000 m2-ig 500,- Ft/ m2

1000 m2 fölötti rész 400,- Ft/ m2 .

(2) Az adó éves mértéke reklámhordozó esetén 0 Ft/ m2.

**2.§** (1)Ez a rendelet 2018. január 01. napján lép hatályba.

Tiszavasvári, 2017. november 30.

**Dr. Fülöp Erik Badics Ildikó**

 **polgármester jegyző**

A rendelet kihirdetve: 2017. november 30-án.

  **Badics Ildikó**

 **jegyző**

**Az építményadóról szóló önkormányzati rendelet indokolása**

**1. Általános indokolás**

A helyi adókról szóló 1990. évi C. törvény (1) bekezdése alapján települési önkormányzat képviselő-testülete rendelettel az illetékességi területén helyi adókat vezethet be, a 6.§-ban kapott felhatalmazás alapján a már bevezetett adót módosíthatja.

**2. Részletes indokolás**

Az egyes pénzügyi és gazdasági tárgyú törvények módosításáról szóló 2016. évi CLXXXII. törvény 2018. január 1-től hatályba lépő 2-6.§-ai módosítják a helyi adóról szóló 1990. évi C. törvény építményadóra vonatkozó rendelkezéseit, mely alapján adóköteles az önkormányzat illetékességi területén lévő ingatlanon elhelyezett, a településkép védelméről szóló törvény szerinti reklámhordozó. Reklámhordozók esetében az adó alapja a reklámhordozó, reklámközzétételére használható, m2-ben – két tizedes jegy pontossággal számított felülete.

Reklámhordozó esetében az adó alanya az, aki az év első napján a reklámhordozó Polgári Törvénykönyv szerinti tulajdonosa.

A Htv. módosítása miatt az építményadó rendeletünket szükséges módosítani.

A településkép védelméről szóló 2016. évi LXXIV. törvény értelmező rendelkezése szerint a reklámhordozó a funkcióját vagy létesítésének célját tekintve túlnyomórészt az e törvény szerinti reklám közzétételét, illetve elhelyezését biztosító, elősegítő vagy támogató eszköz, berendezés, létesítmény. A reklám a gazdasági reklámtevékenység alapvető feltételeiről és egyes korlátairól szóló 2008. évi XLVII. törvény szerinti gazdasági reklám, ide nem értve

*a)* a cégtáblát, üzletfeliratot, a vállalkozás használatában álló ingatlanon elhelyezett, a vállalkozást népszerűsítő egyéb feliratot és más grafikai megjelenítést,

*b)* az üzlethelyiség portáljában (kirakatában) elhelyezett gazdasági reklámot,

*c)* a járművön elhelyezett gazdasági reklámot, továbbá

*d)* a tulajdonos által az ingatlanán elhelyezett, annak elidegenítésére vonatkozó ajánlati felhívást (hirdetést), valamint a helyi önkormányzat által lakossági apróhirdetések közzétételének megkönnyítése céljából biztosított táblán vagy egyéb felületen elhelyezett, kisméretű hirdetéseket.